fi fi fi fi en en fi fi fi fi fi fi fi fi fi da fi fi et fi fi fi pt fi fi fi fi fi et fi fi fi pt fi fi fi fi fi fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi ceb fi fi fi ceb ceb fi fi fi ceb fi fi fi fi fi fi fi fi fi ceb fi fi ceb fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Jenni's lullaby: Luukku 13. Ruokapöydän muutos Vintage kalkkimaalilla
Mä oon tuskaillut kauan meidän ruokapöydän kanssa. Kun Timon kanssa mentiin naimisiin, niin ruokapöytä oli ensimmäisiä meidän huonekaluostoksia ja ei meillä niin paljon rahaa ollut siihen aikaan. Siispä mentiin Jyskiin ja ostettiin mahdollisimman halpa ruokaryhmä. Yhdessä vaiheessa meni niin järki pöydän punertavan ruskean sävyyn, että hioin pintaa kuluneemman näköiseksi ja sain vähän punaisuutta siitä pois. Mun piti laittaa siihen päälle joku lakka tms. mutta en tiedä niistä mitään ja mun mielestä pöytä näytti kivalta ilmankin joten se jäi sitten tekemättä.
Mielessä on ollut uuden pöytäryhmän ostaminen moneenkin kertaan, mutta ongelmaksi on muodostunut hinta, koko ja tietty ulkonäkö. Mä haluaisin kuuden hengen ruokapöydän, mutta siihenkin on tarkat mitat, sillä meidän keittiöön ei kovin iso ruokapöytä mahdu. Toisekseen en halua maksaa ruokapöydästä paljon, koska pienten lasten kanssa pöytä voi olla entinen. Päädyin sitten uuden ruokailuryhmän sijasta maalaamaan ruokapöydän Jeanne d'arc living Vintage kalkkimaalilla.
Aloitin tosiaan hiomalla pöydän sekä tuolit ja maalasin pari kerrosta maalia. Ostin aluksi "natural white" -nimisen maalin ja maalasin sillä meidän eteisessä olevan pyökin värisen penkin. Sen jälkeen totesin sen olevan liian valkoista, niin ostin seuraavan sävyn "soft creme", jolla maalasin sitten ruokapöydän ja tuolit. Vaikkei sävyero kovin suuri ollut, niin silti merkittävä. Ruokailuryhmästä tein tarkoituksella vähän kuluneen näköisen joten maalasin "vähän sinne päin" enkä niin peittävästi, miten yleensä maalataan. Ruokailuryhmästä puski läpi hiomisenkin jälkeen punaista väriä. Mun olis varmaan pitänyt laittaa juuri se pohjustusaine tai sitten enemmän maalikerroksia. En kuitenkaan halunnut laittaa enempää maalia, koska se ei itseasiassa riittänyt muutenkaan ja mulla oli vähän kiire sen maalauksen kanssa. Yhden tuolin maalasin toisen kerran sillä "natural white" maalilla, kun ei huvittanut hakea enää uutta maalipurkkia yhden maalikerroksen takia. Maali on muuten aika paksua enkä ohentanut sitä yhtään joten siitäkin voi johtua se, ettei se sit riittänyt.
Ruokapöydän viimeistelin lakalla, koska myyjä suositteli ja kuulemma se kestää paremmin kulutusta. Se lakka kuitenkin toi pöytään pienen kellertävän värin (tai sitten se olisi vaatinut sen pohjustusaineen) ja hennon kiiltävän pinnan. Enkä nyt tiedä tuliko siitä kestävämpi, koska oon saanut kerran maalata sitä uudestaan, kun siihen oli jäänyt kiinni kuppi, joka irrotessa otti samalla vähän maalia mukaansa. Mutta helppo sitä on pyyhkiä kuitenkin. Tuoleja en käsitellyt millään ja tykkään niiden mattapinnasta enemmän kuin pöydän lakkapinnasta. En nyt tiedä onko lapsiperheeseen täydellinen valinta valkoinen kalkkimaali, mutta mulle kelpaa tuo. Parempi kuin tuo entinen pöydän väri. Jos teillä on jotain kysyttävää maaleista, niin en välttämättä osaa vastata. Kannattaa mielummin kysyä myyjiltä tai googletella netistä. Mulla vaan oli niin kiire maalata, etten hirveästi ehtinyt googletella. Haha. Istuintyynyt ostin muuten juuri Minimanista ja mun mielestä tuo kokonaisuus näyttää oikein kivalta. Tykkään!♥
Mitäs te tykkäätte muutoksesta? Onko kalkkimaali teille entuudestaan tuttu?
Emilia | Something different13. joulukuuta 2016 klo 22.44
Nuo kalkkimaalit on ihan huippuja, niin helppo käyttää kun ne kuivuu ihan sekunnissa :) Ihan mielettömän kiva lopputulos tuli, mä myös maalasin aikanaan meidän edellisen ruokapöydän valkoiseksi, kun se oli ruskea ja miten paljon kodin ilme muuttuikaan heti kun sai sen valkoiseksi! Upeen lopputuloksen oot saanut aikaan ♥
Jenni/Jenni's lullaby14. joulukuuta 2016 klo 19.58
Joo ne on kyllä tosi käteviä varsinkin tuon nopean kuivumisen takia! :) Se on kyllä totta, että kodin ilme muuttui kertaheitolla! :D Kiitos paljon♥
Anne Risulainen4. huhtikuuta 2020 klo 5.19
Minkä verran maalia meni nuihin kaikenkaikkiaan? Paljonko projekti maksoi?
Jenni/Jenni's lullaby8. huhtikuuta 2020 klo 16.10
Nyt täytyy kyllä sanoa, etten muista yhtään! Ilmeisesti pöydän ja tuolien maalaamiseen meni ainakin tuollainen yksi 700ml maalipurkki. Ja sit yksi lakkapurkki, joka ei mennyt kokonaan. Tuo 700ml purkki maksoi jotain 25€ et riippuu tosiaan ohentaako maalia vedellä ja kuinka monta kerrosta laittaa. Taisin itse maalata nuo kahteen kertaan. :)
Uudempi teksti Vanhempi viesti Etusivu
Tilaa: Lähetä kommentteja (Atom)
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Luukku 24 - Arvonta
Luukku 23. Mun jouluperinteet
Luukku 22. Vuosi 2016 vol.1
Luukku 21. Paimenen yösoitto
Luukku 20. Christmas tag
Luukku 19. My day - Vauva-arkea
Luukku 17. Maa on niin kaunis
Luukku 16. Hän on täällä!♥
Luukku 15. #TB lukio
Luukku 14. Joulu kuuluu kaikille
Luukku 13. Ruokapöydän muutos Vintage kalkkimaalilla
Luukku 12. 10+1 jouluista faktaa minusta
Luukku 11 - Viisi lempiblogia
Luukku 10. #TB yläaste
Luukku 9. Miten valmistaudun jouluun?
Luukku 8. 2-vuotissynttärit autoteemalla
Luukku 7. Mun joululahjatoivelista
Luukku 5. Epäonnistuneet asukuvat vol.1
Luukku 4. Joululahjavinkkejä miehille
Luukku 3. Jouluinen Rocky road
Luukku 2. Jouluista soittolistaa
Luukku 1. Joululahjavinkkejä naisille
CopyRight © | Theme Designed By Hello Manhattan